Dmitrij Kabalevskij

Dmitrij Borisoviĉ KABALEVSKIJ (; la 30-an de decembro 1904 — la 18-an de februaro 1987 ) estis sovetia komponisto. Li estis, interalie, unu el la plej grandaj modernaj komponistoj de infana muziko en Rusio .

 Vivo 
Kabalevskij organizis kaj fondis la organizaĵon de rusaj komponistoj en Moskvo, kaj estis unu el la gvidaj figuroj en tiu organizaĵo. Li estis produktiva komponisto de piana muziko kaj ĉambra muziko. Multaj el liaj verkoj por la piano estis prezentitaj fare de la grandaj pianistoj kaj estis konsideritaj novigaj.

Kabalevskij estis naskita en Sankt-Peterburgo. Lia patro volis ke li estu matematikisto, sed li estis tirita al la artoj. En juna aĝo li studis pianon, kaj laboris akompanante mutajn filmojn. Kabalevskij studis ĉe la Moskva Konservatorio, kaj poste iĝis profesoro en ĉi tiu institucio. Kabalevskij estis inter la organizantoj de sovetuniaj komponistoj kaj dum longa tempo estis inter la ĉefaj figuroj en la organizaĵo.

En rekono de lia muzika kaj publika agado, li gajnis la Premion de Sovetunio 4 fojojn, en 1972 li ricevis la Premion Lenin kaj en 1963 la titolon de Popola Artisto.

 Heredaĵo 
Lia plej grava kontribuo al la mondo de muziko estas en plifortigo de la ligo inter infanoj kaj muziko. Kabalevskij ne nur verkis multajn verkojn destinitajn precipe por infanoj lernantaj muzikludi, sed ankaŭ ellaboris instruplanojn por muzika edukado por infanoj, ekzemple en la kampo de gvidata aŭskultado.

 Referencoj 

 Eksteraj ligiloj 


 Kabalevskij Internacia Esplora Centro
 Komponaĵoj de Dmitrij Kabalevskij
 Listo de komponaĵoj de Kabalevskij


Kategorio:Sovetiaj pianistoj
Kategorio:Sovetiaj operkomponistoj
Kategorio:Sovetiaj muzikpedagogoj
Kategorio:Sovetiaj komponistoj de filmomuziko
Kategorio:Sovetiaj dirigentoj
Kategorio:Rusiaj pianistoj
Kategorio:Rusiaj operkomponistoj
Kategorio:Rusiaj muzikpedagogoj
Kategorio:Rusiaj komunistoj
Kategorio:Modernismaj komponistoj
Kategorio:Herooj de Socialisma Laboro
Kategorio:Sovetiaj komunistoj
Kategorio:Klasikaj komponistoj de la 20-a jarcento